  Майя Бывальцева Кияса ёросысь Раиса Геннадьевна но Владимир Наумович Тукаевъёс «Анай-атайлэн данлыкез» («Родительская слава») данъян пус басьтӥзы. Сӥё-дано ужрад 18-тӥ куартолэзе Уддяди гуртысь школаын ортчиз. Со сярысь ёрос администрацилэн нимлыко сайтаз ивортӥзы. Кузпалъёс ньыль пиналъёссэс но анай-атайтэк кылем кык племянникъёссэс будэтӥзы Раиса Геннадьевна Уддядиысь (Карамас-Пельга) нылпи садын пӧрась, Кияса ёрос эмъюртын санитарка луыса ужаз. Владимир Наумович Сарапулысь совхоз-техникумын агрономлы дышетскиз. 1983-1984 аръёсы солы Афган оже пыриськыны кылдӥз. Вань улонзэ пиналъёсты дышетон-визьноданлы сӥзиз – Уддядиысь школаын производстволы дышетонъя мастер луыса тырше. Анатолий пизы Кунпуш ужъёсъя министерстволэсь Нижний Новгородысь академизэ йылпумъяз, интыысь ожъёсы, со пӧлын Чечняын, пыриськиз, удысэт данъетъёсын пусъемын. Ӧнерезъя бадӟымезлэн пытьыетӥз пичиез Сергей пизы но мынӥз. Вылӥ дышетсконниез Татьяна нылзы но вылӥ дышетсконниез йылпумъяз йылпумъяз Удмуртлэн азьмуртэзлэн таукарон гожтэтэныз пусъемын. Екатерина нылзы, вылӥ дышетсконниын тодон-валан басьтыса, али кондитер луыса ужа. Озьы ик Удмуртлэн азьмуртэзлэн таукарон гожтэтэз, данъян грамотаосыз вань. Анатолий но Татьяна школаын дышетскыкузы ик пӧртэм тодметъёсъя олимпиадаосы, ӵошатсконъёсы пыриськылӥзы. Утялтыны басьтэм Максим пизы Ижысь техникумын дышетскиз, школаын автобус нуллэ. Умой ужамез но пиналъёссэ умой визьнодамез понна грамотаосын но таукаронъёсын пусъемын. Ирина школаез азвесь медален йылпумъян, вылӥ дышетсконниын тодон-валан басьтӥз. Умой дышетскемез но аслэсьтыз пиналъёссэ умой будэтэмез понна таукаронъёсыз вань. 2021-тӥ арын Удмуртиын «Анай-атайлэн данлыкез» пусэз укмыс пар кузпалъёс но пиналъёссэс огназы будэтӥсь кык атайёс басьтозы. 2013-тӥ арысен элькунлэн кун данъетсэ трос нылпиё 163 семьяослы но 21 атайёслы сётӥзы Тегъёс: Мерлык Удмуртия семья данъетъёс Кияса анай-атайёс  